Simon Ignatius Pimenta

**Simon Ignatius Pimenta** (1920–2013) var en av den katolske kirkes kardinaler. Han var sist erkebiskop av Bombay) 1978&ndash;1996, og ble kreert til kardinal i 1988.

## Liv og virke
### Prest
Simon Ignatius Pimenta studerte katolsk teologi, filosofi, utdanning og matematikk ved *Bombay Seminary*, *St. Pius College* og *State University of Bombay*. Etter ordinasjonen i 1949 ble han sendt til Roma, hvor han tok doktorgraden i kanonisk rett fra Urbaniana i 1954.

Fra 1954 til 1959 arbeidet han i erkebispedømmet Bombay som personlig sekretær for kardinalerkebiskop Valerian Gracias, visekansler og hjelpeprest. Fra 1959 ledet han menigheten i katedralen i Bombay som pastor og underviste også i liturgi ved det erkebiskoppelige seminar, var rektor ved *St. Pius X-seminaret* og fungerte som biskoppelig vikar for utdanningen av juniorprester.
### Hjelpebiskop i Bombay
Den 5. juni 1971 utnevnte pave Paul VI ham til titulærbiskop av *Bocconia* og hjelpebiskop i Bombay. Han ble ordinert til biskop av erkebiskopen av Bombay, kardinal Gracias, den 29. juni samme år. Medkonsekrerende var hjelpebiskop Longinus Gabriel Pereira, og biskopen av Poona, William Zephyrine Gomes.
### Erkebiskop av Bombay
Utnevnelsen til Bombay gikk ikke uten problemer. Han ble den 10. april 1976 forfremmet fra hjelpe av pave Paul VI til erkebiskop av Bombay, men utnevnelsen ble suspendert etter en konflikt med den indiske regjeringen om kirkelige utnevnelser. Men i februar 1977 ble han utnevnt til koadjutor-erkebiskop med etterfølgelsesrett av Bombay, og i september 1978 ble han endelig metropolitterkebiskop av Bombay.

Som en *[[Bombay East Indian]]*
 var Pimentas morsmål marathi, og han oppfordret sterkt til bruk av marathi ved enhver anledning. I Vasai etablerte han ikke engelskspråklige skoler for å unngå det han følte ville være en utvanning av kulturen.

Han forsto samfunnets behov og ønsker og utarbeidet planene sine deretter. Han var kjent for å prøve å holde sitt vidstrakte og mangfoldige erkebispedømme samlet og aktivt, ved å opprette menigheter i byens slumområder og forsøke å motvirke utbredte prevensjonskampanjer ved å fremme naturlig familieplanlegging.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682 -1751) *1730
* Kardinal Federico Marcello Lante Montefeltro Della Rovere (1695-1723) *1732
* Biskop Charles Walmesley, O.S.B. (1722-1797) *1756
* Biskop William Gibson (1738-1821) *1790
* Biskop John Douglass (1793-1812) *1790
* Biskop William Poynter (1762-1827) *1803
* Biskop Thomas Penswick (1772-1836) *1824     
* Biskop John Briggs (1788-1861) *1833
* Biskop William Bernard Ullathorne, O.S.B. (1806-1889) *1846
* Kardinal Henry Edward Manning (1808-1892 ) *1865
* Kardinal Herbert Vaughan (1832-1903) *1872
* Kardinal Francis Alphonsus Bourne (1861-1935) *1896
* Erkebiskop Richard Joseph Downey (1881-1953) *1928
* Erkebiskop Thomas Roberts, S.J. (1893-1976) *1937
* Kardinal Valerian Gracias (1900-1978) *1956
* Kardinal *Simon Ignatius Pimenta* (1920-2013) *1971

## Referanser


## Eksterne lenker
* Fyldige kardinalsbiografier på norsk – katolsk.no
* Biografi på The Cardinals of the Holy Roman Church